Na temelju članka 42. Zakona o lokalnim porezima (“Narodne novine” br.115/16, 101/17., 114/22 i 114/23.) i čl.39.Statuta Grada Dubrovnika (“Službeni glasnik Grada Dubrovnika br.2/21”), Gradsko vijeće Grada Dubrovnika na sjedinici održanoj \_\_\_\_\_\_\_- donijelo je:

**ODLUKU**

**o gradskim porezima Grada Dubrovnika**

**I.TEMELJNA ODREDBA**

**Članak 1.**

Ovom se odlukom propisuju vrste poreza koje pripadaju Gradu Dubrovniku , visina stope poreza na potrošnju i visina poreza na kuće za odmor, te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

**II. VRSTE POREZA**

**Članak 2.**

Gradski porezi Grada Dubrovnika su:

1. porez na potrošnju
2. porez na kuće za odmor.

**III. POREZ NA POTROŠNJU**

**Članak 3.**

Stopa poreza na potrošnju iznosi 3%.

**Članak 4.**

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Upravni odjel za proračun, financije i naplatu Grada Dubrovnika.

**IV. POREZ NA KUĆE ZA ODMOR**

**Članak 5.**

Porez na kuće za odmor na području Grada Dubrovnika plaća se u visini od 5 eura/m2 korisne površine kuće za odmor.

**Članak 6.**

Poslove utvrđivanja, evidentiranja, nadzora, naplate i ovrhe radi naplate poreza na kuće za odmor obavlja Upravni odjel za proračun, financije i naplatu Grada Dubrovnika.

**V.PRIJELAZNE I ZAVRŠNE ODREDBE**

**Članak 7.**

Postupci utvrđivanja poreza započeti po odredbama Odluke o lokalnim porezima Grada Dubrovnika (“Službeni glasnik Grada Dubrovnika” br.15/2019, 17/2022) koji nisu dovršeni do stupanja na snagu ove Odluke, dovršiti će se prema odredbama Odluke o lokalnim porezima Grada Dubrovnika (“Službeni glasnik Grada Dubrovnika” br.15/2019, 17/2022).

**Članak 8.**

Stupanjem na snagu ove Odluke prestaje važiti Odluka o lokalnim porezima Grada Dubrovnika (“Službeni glasnik Grada Dubrovnika” br.15/2019, 17/2022).

**Članak 9.**

Ova Odluka objavit će se u Službenom glasniku Grada Dubrovnika, a stupa na snagu 1.siječnja 2024.g.

KLASA:

URBROJ:

Dubrovnik, \_\_\_\_\_\_\_\_\_\_\_\_\_

 Predsjednik Gradskog vijeća

 Marko Potrebica